24.2.2022
SK
Úradný vestník Európskej únie
L 45/1415 KOMISIA PILOTNÉ PROJEKTY
KAPITOLA PP 02 — EURÓPSKE STRATEGICKÉ INVESTÍCIE (pokračovanie) PP 02 21
(pokračovanie)
PP 02 21 05
(pokračovanie) Po roku pandémie ochorenia COVID-19 so všetkými jej sociálno-ekonomickými dôsledkami, keď okrem zničujúcich strát na životoch prišlo na trhu práce okrem iných aspektov k zjavnej zmene kultúry práce na diaľku.
Ak sa zachovajú určité aspekty modelov práce na diaľku tak vo verejnom, ako aj v súkromnom sektore, mohlo by to podnietiť výrazné množstvo jednotlivcov a rodín, aby sa usadili vo vidieckych oblastiach a využili čistejší vzduch, užší kontakt s prírodou a pokojnejšie a menej hlučné prostredie.
Či tak urobia alebo nie, môže do veľkej miery závisieť od toho, či bude možné zaručiť mobilitu inú ako používanie osobného automobilu, aby mohli v prípade potreby cestovať do mesta a uspokojovať potreby každodenného života v regióne.
Toto si – spolu s už existujúcimi potrebami obyvateľstva žijúceho vo vidieckych oblastiach môcť aj naďalej vykonávať svoje hospodárske činnosti a zároveň znižovať uhlíkovú stopu – vyžaduje ďalšie udržateľné riešenia na vidieckej úrovni, využívanie a ďalší rozvoj inteligentných a spoločných možností mobility.
Tie by mohli byť mimoriadne užitočné aj vzhľadom na rastúci dopyt po ekoturizme na vidieku, ktorej prirodzenou zložkou je využívanie najudržateľnejšieho spôsobu cestovania na príchod do destinácie a pohyb v rámci regiónu.
Vzhľadom na to je z hľadiska verejnej politiky nevyhnutné poznať súčasný scenár a jeho dvojakú príležitosť, a to zmierňovať, ba dokonca zvrátiť súčasný trend vyľudňovania vidieka, ktorý zväčšil územnú nerovnováhu medzi mestskými uzlami a odľahlými oblasťami, a zároveň zabezpečiť, aby aj vidiecka doprava, ktorá je v súčasnosti veľmi závislá od fosílnych palív, prispievala svojím dielom k včasnému úsiliu o zníženie emisií, ktoré sa vyžaduje v európskom právnom predpise v oblasti klímy.
V tejto súvislosti je dôležité zdôrazniť, že doprava predstavuje štvrtinu celkových emisií a je skutočne hlavným odvetvím, ktoré v posledných desaťročiach nedosiahlo zníženie emisií, v dôsledku čoho je projekt v každej z jeho zložiek kľúčový, najmä podporujúci prechod na iné druhy dopravy.
Hoci sa naďalej zachováva potreba štrukturálnych cieľov a súvisiacich konkrétnych iniciatív navrhnutých v pôvodnom návrhu (t. j. zvýšená dostupnosť a prepojenosť s verejnou dopravou a linkami na dochádzanie do práce, ako aj koordinované riešenia spolupráce na častejších intervaloch v horských regiónoch s rozptýlenými dedinami) a osobitne podpora príležitostí, ktoré ponúka digitalizácia a digitálna transformácia pre cesty „od dverí k dverám“ a udržateľná a inteligentná mobilita, napríklad elektrické bicykle alebo spoločné využívanie automobilov aj na vidieku, pričom môže mať aj formu jednoduchých kreatívnych riešení, ako je rozšírenie "lavičiek pre spolucestujúcich", ktoré sa podporuje z programu LEADER.
Ide skutočne o jednoduché lavice navrhnuté a umiestnené strategicky v dedinách, aby sa uľahčil nástup a jazda po trasách, ktoré sa využívajú vo verejnej doprave zriedkavo a ktoré ponúkajú štrukturálne aj presné riešenia mobility (napríklad v súvislosti s ekoturizmom), a tým podporujú spoločnú kultúru mobility a chránia životné prostredie.
Na záver, okrem nápadov na možné konkrétne doplnenia je dôležité zabezpečiť kontinuitu tohto pilotného projektu, keďže proces politiky EÚ v oblasti udržateľnej mobility vo vidieckych oblastiach je stále v počiatočnom štádiu rozvoja.
Pilotný projekt sa preto bude naďalej zameriavať na prepojenie potrieb mobility s už prebiehajúcimi projektmi, ako sú inteligentné obce, SMARTA a ďalšie, a zameria sa najmä na potenciál obnovy vidieckych a odľahlých oblastí po skončení ochorenia COVID-19.
Ako už bolo uvedené, projekt by sa mal zameriavať na to, ako najlepšie organizovať a rozvíjať vidiecke oblasti s vlastnými riešeniami mobility s cieľom dosiahnuť prepojenie s najbližšími mestskými aglomeráciami, ako aj so susednými dedinami bezproblémovo a čo najudržateľnejšie.
V tomto zmysle by sa na základe úspechu plánov udržateľnej mestskej mobility v mestskom prostredí mohla zvážiť práca na vytvorení vidieckeho ekvivalentu integračných plánov udržateľnej vidieckej mobility.